

**ประกาศองค์การบริหารส่วนตำบลด่าน**

**เรื่อง การรับสมัครอาสาสมัครท้องถิ่นรักษ์โลก (อถล.)**

……………………………………………………………………………….

ด้วยองค์การบริหารส่วนตำบลด่าน มีความประสงค์จะรับสมัครประชาชนทั่วไปที่มีจิตอาสา สมัครใจ เสียสละ และอุทิศตน เพื่อช่วยเหลืองานด้านการจัดการสิ่งปฏิกูลและมูลฝอย การปกป้องละรักษาทรัพยากรธรรมชาติละสิ่งแวดล้อมในเขตพื้นที่เป็นอาสาสมัครท้องถิ่นรักษ์โลก (อถล.)ขององค์การบริหารส่วน ตำบลด่าน มีรายละเอียดดังนี้

**คุณสมบัติ**

1. สัญชาติไทย

2. มีอายุไม่ต่ำกว่าเจ็ดปีบริบูรณ์

3. มีภูมิลำเนาอยู่ในเขตองค์การบริหารส่วนตำบลด่าน

4. มีความสมัครใจและมีจิตอาสาเข้าร่วมดำเนินกิจกรรมด้านการบริหารจัดการสิ่งปฏิกูลและ มูลฝอย รวมถึงการปกป้องและรักษาสิ่งแวดล้อม

5. เป็นบุคคลที่มีความเสียสละและอุทิศตนในการทำงานเพื่อส่วนรวม

กรณีที่ผู้สมัครไม่ได้มีภูมิลำเนาอยู่ในเขตพื้นที่องค์การบริหารส่วนตำบลด่าน หรือเป็นบุคคลที่มีสัญชาติอื่น สามารถยื่นใบสมัครได้ โดยองค์การบริหารส่วนตำบลด่าน จะเป็นผู้พิจารณารับสมัครเป็น อถล. วัน เวลา สถานที่รับสมัคร

1. รับสมัครในวัน เวลาราชการ

2. สถานที่รับสมัคร ณ องค์การบริหารส่วนตำบลด่าน

จึงประกาศให้ทราบโดยทั่วกัน

ประกาศ ณ วันที่ 10 เดือน มกราคม พ.ศ. 2565

ลงชื่อ

(นายนพวิชัย ศรีไหม)

ตำแหน่ง นายกองค์การบริหารส่วนตำบลด่าน

**คุณสมบัติอาสาสมัครท้องถิ่นรักษ์โลก (อถล.)**

**ผู้ที่จะสมัครเป็น อถล. ต้อมีคุณสมบัติ ดังต่อไปนี้**

1. สัญชาติไทย
2. มีอายุไม่ต่ำกว่า 7 ปีบริบูรณ์ (สำหรับผู้สมัครที่มีอายุต่ำกว่า 18 ปีบริบูรณ์ จะต้องมีผู้ปกครองลงนามยินยอมในใบสมัครด้วย)
3. มีภูมิลำเนาอยู่ในเขตองค์การบริหารส่วนตำบลด่าน
4. มีความสมัครใจและมีจิตอาสาเข้าร่วมดำเนินกิจกรรมด้านการบริหารจัดการสิ่งปฏิกูลและมูลฝอย รวมถึงการปกป้องและรักษาสิ่งแวดล้อม
5. เป็นบุคคลที่มีความเสียสละและอุทิศตนในการทำงานเพื่อส่วนรวม
6. เป็นบุคคลที่ตระหนักถึงการทำงานโดยใช้กระบวนการมีส่วนร่วมเป็นสำคัญ
7. เป็นบุคคลที่เปิดโอกาสให้กับตัวเองและผู้อื่นในการแสวงหาความรู้ และเพิ่มพูนความรู้ และประสบการณ์

กรณีที่ผู้สมัครไม่ได้เป็นบุคคลที่มีสัญชาติไทย ให้คณะกรรมการส่งเสริมและสนับสนุนอาสาสมัครท้องถิ่นรักษ์โลกระดับท้องถิ่น พิจารณารับสมัครเป็น อถล.

อถล. มีบทบาทหน้าที่ ดังต่อไปนี้

1. ประพฤติตนเป็นแบบอย่างในการจัดการสิ่งปฏิกูลและมูลฝอย การปกป้องและรักษาสิ่งแวดล้อม
2. เฝ้าระวัง สอดส่อง ดูแล และรายงานสถานการณ์การบริหารจัดการสิ่งปฏิกูลและมูลฝอย การปกป้องและรักษาสิ่งแวดล้อม ในพื้นที่ให้องค์กรปกครองส่วนท้องถิ่นทราบ
3. สื่อสาร เผยแพร่ และประชาสัมพันธ์ ข้อมูลข่าวสารและกิจกรรมเพื่อเสริมสร้างจิตสำนึกด้านการบริหารจัดการสิ่งปฏิกูลและมูลฝอย การปกป้องและรักษาสิ่งแวดล้อม
4. เข้าร่วมกิจกรรมเกี่ยวกับการบริหารจัดการสิ่งปฏิกูลและมูลฝอย การปกป้องและรักษาสิ่งแวดล้อมที่องค์กรปกครองส่วนท้องถิ่น หรือองค์กรปกครองส่วนท้องถิ่นใกล้เคียง หรือส่วนราชการที่เกี่ยวข้องจัดขึ้น
5. ให้ความร่วมมือกับองค์กรปกครองส่วนท้องถิ่น ส่วนราชการ ภาคเอกชน และเครือข่าย อถล. เพื่อดำเนินการเกี่ยวกับการบริหารจัดการสิ่งปฏิกูลและมูลฝอย การปกป้องสิ่งแวดล้อม